b"\n_START_ARTICLE_\nR\xc3\xa9my Kolpa Kopoul\n_START_SECTION_\nBiografia\n_START_PARAGRAPH_\nR\xc3\xa9my Kolpa Kopoul va ser fill \xc3\xbanic i el seu pare va morir d'una crisi card\xc3\xadaca l'any 1956. D'adolescent participa de vegades al Pop Club de Jos\xc3\xa9 Artur._NEWLINE_Marcat com molts joves de la seva \xc3\xa8poca pel maig de 68, es compromet amb la Gauche prol\xc3\xa9tarienne, sobretot a Vincennes on milita m\xc3\xa9s que no estudia._NEWLINE_R\xc3\xa9my Kolpa Kopoul va ser un dels fundadors de Lib\xc3\xa9ration, l'any 1973, i hi va fer alguns reportatges (a Portugal entre d'altres) fins que va esdevenir-ne l'especialista musical de 1975 a 1986._NEWLINE_Va viatjar sovint a Brasil des de 1977 i investig\xc3\xa0 per a Lib\xc3\xa9ration sobre l'emerg\xc3\xa8ncia de Lula, l\xc3\xadder obrer de S\xc3\xa3o Paulo._NEWLINE_R\xc3\xa9my Kolpa Kopoul \xc3\xa9s un dels primers a donar embranzida a l'onada del que comen\xc3\xa7ava a anomenar-se World Music; descobreix i ajuda molts artistes estrangers a fer-se con\xc3\xa8ixer a Fran\xc3\xa7a, dels quals Mayra Andrade i Yuri Buenaventura, entre altres. Organitza els recorreguts brasilers de Kassav\xe2\x80\x99, Manu Dibango, Salif Ke\xc3\xafta i fa girar, a Europa, les m\xc3\xa9s grans veus brasileres com Caetano Veloso, Jo\xc3\xa3o Gilberto, Chico Buarque, Gilberto Gil, Jo\xc3\xa3o Bosco\xe2\x80\xa6 Programa festivals brasilers i de jazz, a Fran\xc3\xa7a, tal el Ni\xc3\xa7a Jazz Festival, de 1994 a 1996, i concep reportatges musicals per a la televisi\xc3\xb3._NEWLINE_Presentador de r\xc3\xa0dio des dels anys 1960, participa, un temps al Pop-club de Jos\xc3\xa9 Artur, a Fran\xc3\xa7a inter. Entra a Radio Nova l'any 1992 i presenta, durant set temporades, Les Voyages improbables, amb Jean-Fran\xc3\xa7ois Bizot, creador de la cadena. Hi presenta llavors, el programa Contr\xc3\xb4le discal.\xc3\x89s tamb\xc3\xa9 presentador a la radio TSF 89.9, que va esdevenir TSF Jazz el setembre 2008 els anys 1999-2000._NEWLINE_Amb el pseud\xc3\xb2nim de DJ RKK, presenta des dels anys 1990, vetllades a Par\xc3\xads, als grans festivals i a escenaris d'arreu del m\xc3\xb3n: Xina, Canad\xc3\xa0, Jap\xc3\xb3, Brasil\xe2\x80\xa6 A partir de 2008, organitza una cita setmanal al Jamel Comedy Club, \xc2\xab\xc2\xa0Lundi c'est R\xc3\xa9my\xc2\xa0\xc2\xbb, on acull m\xc3\xbasics de tot el m\xc3\xb3n._NEWLINE_Va participar a la pel\xc2\xb7l\xc3\xadcula Avida de Beno\xc3\xaet Del\xc3\xa9pine i Gustave Kervern, on interpreta un personatge at\xc3\xadpic, en trio amb Gustave Kervern, i Mammuth. Tamb\xc3\xa9 apareix a Last Song de Dennis Berry (1985), i a Bahia de tous les saints de Nelson Pereira Dos Santos (1986)."